钦定古今图书集成/明伦汇编/闺媛典/第286卷 > 皇清十九 > 刘士麟妻陆氏
## 钦定古今图书集成/明伦汇编/闺媛典/第286卷 > 皇清十九 > 刘士麟妻陆氏

按《嘉兴府志》：“陆氏，刘士龙弟士麟妻。归刘五年，夫亡。氏年二十三，遗女四岁，子成文甫周，家极贫，偕姒金氏共抚三孤纺绩，每至夜分明。崇祯末，携孤避兵乱，艰苦备至，卒教子侄成立，俱有声庠序。年八十终，邑令表其门，学臣张希良给额旌表。至康熙乙亥冬，邻人不戒于火，环舍皆毁，氏所居楼岿然独存，遂颜其” 楼曰“显节。” 学士陆柔为作《显节楼引》。